Защо следва да декларирам дали съм видна политическа личност?
Законът изброява редица **категории длъжностни лица**, които попадат в това определение - държавни глави, премиери, министри и зам.-министри, депутати, конституционни и върховни съдии, членове на управителни органи на централни банки, посланици и др. Спрямо тях трябва да бъде прилагана разширена комплексна проверка като клиенти, както и спрямо **свързаните с тях лица** - роднини, съпрузи или лицата, които живеят във фактическо съжителство. Дори и след като вече не заемат длъжността си, мерките спрямо тях остават приложими, ако не са изминали **12 месеца** от преустановяване на "важните обществени функции", които са им били възложени.  

  

При встъпване в делови взаимоотношения с такива лица **законът изисква предварително одобрение от служител на висша ръководна длъжност** при задължения субект (банки, кредитни институции, застрахователи и др.). Ако декларираш и/или установим тези обстоятелства, ще се свържем допълнително с теб за допълнителна информация/документи, за да може да решим дали да ти предоставим искания кредит.


